Ghana yɛ abibiman a ɛwɔ nsrahwɛbea ahodoɔ wɔ mmeammea. Nsrahwɛbea ahodoɔ pii na ɛwɔ ɔman Ghana mu, nanso emu aduanan baako (41) na agye din yie.
Nsrahwɛbea yi tumi yɛ deɛ ɛda abakɔsɛm bi adi, deɛ ɛkasa fa ɔsom ne gyidie ho, deɛ ɛda abɔdeɛ binom adi ne deɛ ɛkeka ho. Saa mmeaeɛ yi sane tumi yɛ anigyebea ne adesuabea ɛsiane sɛ ɛma nsrahwɛni no kwan ma ne nsa ka nimdeɛ binom a na ɔnni.
Ɛnyɛ temamufoɔ nko ara na wɔwɔ ho kwan sɛ wɔkɔ saa mmeaeɛ hɔ nsrahwɛ, mmom ahɔhoɔ a wɔfiri aman afoforɔ so nso tumi tua sika bɛhwɛ wɔn ani so adeɛ. Wei ma ɔman no nya sika.
Nsrahwɛbea yɛ mfasodeɛ ma ɔman no ne emu nnipa nyinaa. Ɛma adwuma ba ɔman no mu, ɛbɔ yɛn amammerɛ binom ho ban, ɛde sika ba ɔman no mu, ɛma yɛbɔ yɛn nsase ne nsuo kwaeɛ nso ho ban.
Yɛn adesua yi mu no, yɛbɛhwɛ nsrahwɛbea binom a ɛwɔ Ghana
Mantam ahodoɔ 16 no mu.
1. Asante Mantam
2. Bono Apueɛ mantam
3. Bono Mantam
4. Ahafo Mantam
5. Atifi Mantam
6. Atifi-do Atɔeɛ
7. Atifi Apueɛ
8. Atifi-do Apueɛ
9. Savana Mantam
10. Oti Mantam
11. Atɔeɛ Anafoɔ
12. Mfimfini Mantam
13. Atɔeɛ Mantam
14. Nkran Mantam
15. Apueɛ Mantam
16. Firaw Mantam
1. Afadjato bepɔ no
2. Ote asuo a ɛfiri soro ba fam no.
3. Mmepɔ nta no.
4. Kentenwonobea a ɛwɔ Tafe Abuife
Nsrahwɛbea ahodoɔ a yɛabobɔ din wɔ Mantam ahodoɔ mu no na yɛbɛgye berɛ, na yɛahwɛ emu biara mmaako mmaako na yɛasua ɛho adeɛ yie wɔ adesua a ɛbɛdidi soɔ no mu. Ɛha yɛ adesuabea, ɛno nti megye di sɛ woasua biribi. Mma nimdeɛ wei nka wo nko ara wo tirim, kyɛ ma afoforɔ nso bi, na ka ho asɛm.
Mmeaeɛ ahodoɔ a menyaa mmoa:
https://www.researchgate.net/figure/Names-of-the-41-tourist-destinations-in-Ghana_tbl1_282219497
“Ghana tourism – top sites and more | Ghana Info” https://www.ghanainfo.net/ghana-popular-tourist-sites/
